text: Mini-købmænd i Varde
  28 juli 2011 kl. 18.52
  Årets sidste børne-kræmmermarked i Varde blev en så overvældende succes, at Handelsstandsforeningen nu gentager det i efterårsferien.
  Mindst 300 børn fyldte i dag op på Torvet i Varde. 
  Viktor Bælum var en af de mange børn, der var mødt op for at sælge ud af alt det, han ikke kunne passe længere - eller ikke gad lege med længere. 
  - Jeg regner med at bruge de penge, jeg tjener på at købe nogle nye ting, forklarede det ni-årige handelstalent.
  
  Overvældende interesse
  Også Ulla Højgaard, maraketingschef i Varde Handelsstandsforening glædede sig over børnenes merkantile evner.
  - Det er en overvældende interesse. Det er simpelthen så dejligt at se alle de glade børn, der gør en god handel - både de når sælger noget og når de køber noget.
  Og mon ikke også der er ganske mange forældre i varde og omegn, der er glade for, at deres poder har fået ryddet op i skuffer og skabe..
  